વિધાનસભાની ચૂંટણી પતી ગઈ છે, એટલે મહાનગર પાલિકાએ ભાંડુતની બ્લોક નંબર -54, 55 અને 191 વાળી જમીન સરકારમાં માંગી હતી. રાજ્ય સરકારે તેને હકારાત્મક પ્રતિભાવ આપ્યો છે. ભાંડુત ગ્રામ પંચાયતની બ્લોક નંબર 54 વાળી 28,237ચોરસ મીટર જમીન, બ્લોક નંબર 55 વાળી 8,30,521 ચોરસ મીટર, બ્લોક નંબર-191ની 57,668 મીટર જમીન મળીને કુલ 9,16,426 ચોરસ મીટર જમીનની માગણી કરવામાં આવી છે. સરકારી જમીનને ફાળવી આપવા કલેકટરે રજિસ્ટ્રારને એક વર્ષ દરમિયાન ભાંડુતમાં થયેલી બિન ખેતીની જમીનના વેચાણ અંગેની વિગત મંગાવી છે. આ ઉપરાંત નગર નિયોજકને બજાર ભાવ નક્કી કરવા માટે જમીન મૂલ્યાંકનનો અહેવાલ મોકલવાની સૂચના આપતો પત્ર મોકલ્યો છે. એટલે, આ બાબતની જાણ ભાંડુત અને આસપાસના લોકોને થતાં ફરી આ મુદ્દો ગરમાયો છે.